Alla lihthanke piirmäära jääv hange „Saue valla konsolideerimisgrupi raamatupidamise aastaaruannete auditeerimine“

VÄIKEHANKE ALUSDOKUMENT

Hankija/teenuse tellija: Saue Vallavalitsus

Hankija kontaktisik: finantsjuht Mart Martinson

Kontaktandmed/lisainfo küsimine: +372 506 2709, mart.martinson@sauevald.ee

1. **Hanke objekt**
	1. Hankija soovib tellida audiitortegevuse seaduse § 91 lõike 3 kohast raamatupidamise aastaaruande auditi teenust Saue valla konsolideerimisgruppi kuuluvatele üksustele. Tellitakse konsolideeritud raamatupidamise aastaaruande auditi koostamine ja Saue valla konsolideerimisgruppi kuuluvatele tütarettevõtetele raamatupidamise aastaaruande auditi koostamine.
	2. Teenusega hõlmatud üksused:
		1. Ametiasutus Saue Vallavalitsus (registrikood 77000430) koos hallatavate asutustega
		2. AS Kovek (registrikood 10395123)
		3. Laagri Hariduse ja Spordikeskus OÜ (registrikood 10784209)
		4. Saue Spordirajatised OÜ (registrikood 14259167)
		5. Haiba Lastekodu SA (registrikood 90005414)
		6. Kernu Staadioni SA (registrikood 90006124)
		7. Ääsmäe Kultuuri- ja Spordi SA (registrikood 90005834)
		8. Veskimöldre haridusmaja sihtasutus (registrikood 90014460)
	3. Hankija soovib tellida teenust 2021. ja 2022. aasta raamatupidamise aastaaruannete auditeerimiseks.
	4. Kui auditeerimisperioodi jooksul lisandub konsolideerimisgruppi uus üksus, siis selle auditeerimise ja tasumise korras lepitakse kokku eraldi.
	5. Teenuse osutamine peab sisaldama auditite läbiviimist vastavalt pakkumuses toodud ajakavale ning raamatupidamise alaseid lühikonsultatsioone, mis on vahetult seotud auditiga. Vajadusel täiendavate teenuste osutamises ja maksumuses lepitakse kokku eraldi.
	6. Eelnevate aastate auditeeritud aruannetega on võimalik tutvuda Saue valla kodulehel <https://sauevald.ee/eelarve-ja-majandusaasta-aruanded> .
2. **Teenuse osutamise kord ja tingimused**
	1. Teenust tuleb osutada vastavalt audiitortegevuse seadusele ja rahvusvaheliste auditeerimise standardite(Eesti) ehk ISA (EE) alusel.
	2. Raamatupidamise aastaaruande auditi koostamisel tuleb hinnata raamatupidamise aastaaruande kooskõla Eesti finantsaruandluse standardiga, kuna üldeeskiri lähtub Eesti finantsaruandluse standardist (Riigi raamatupidamise üldeeskiri § 1, lg 2). Kohalike omavalitsuste eelarve koostatakse KOFS (Kohaliku omavalitsuse üksuse finantsjuhtimise seadus) alusel kas tekke- või kassapõhisel põhimõttel konsolideerimata KOV kohta ja seega tuleks konsolideerimisgrupi auditi aruandes sellele ka viidata
	3. Täitja on teenust osutades konsolideerimisgrupi ja valla valitseva mõju all olevate asutuste audiitorettevõtja ning peab avaldama arvamust konsolideeritud ja valla valitseva mõju all olevate asutuste majandusaasta aruannete kohta.
	4. Teenuse osutamise tulemusel tuleb esitada tellijale tähtaegselt digitaalselt allkirjastatud audiitori järeldusotsused, mis oma sisult on sõltumatu vandeaudiitori põhjendatud kindlustunnet väljendav auditi aruanne, kus audiitor avaldab arvamust, kas raamatupidamise aastaaruanne kajastab kõigis olulistes osades õiglaselt ühingu finantsseisundit, -tulemust ja rahavoogusid.
	5. Tähtajad: 2021 aasta raamatupidamise aastaaruande auditid tuleb esitada tellijale hiljemalt 05.05.2022 ning 2022. aasta raamatupidamise aastaaruande auditid tuleb esitada hiljemalt 05.05.2023. Täpse tegevuste ajakava esitab pakkuja oma pakkumuse koosseisus.
	6. Täitja peab planeerima auditi läbiviimist ja informeerima sellest ette selliselt, et teenuse tellijal jääb auditi läbiviimiseks vajalike materjalide ettevalmistamiseks ja komplekteerimiseks mõistlik aeg.
	7. Tellija valmistab auditi alguseks ette auditi läbiviimiseks vajalikud materjalid, lähtudes täitja poolt esitatud esialgsest nimekirjast ning auditi jooksul täitja esindajate poolt esitatud päringutest ning auditi ajakavast.
3. **Nõuded pakkujale**
	1. Pakkumuse võib esitada audiitorettevõtja, kellel on olemas kehtiv tegevusluba audiitorteenuse osutamiseks Eestis Vabariigis. Hankija kontrollib tegevusloa olemasolu audiitortegevuse registrist <https://www.audiitortegevus.ee/atr/web/register/audiitorettevotja-otsing> .
	2. Pakkuja meeskonnas peab olema vähemalt üks teenuse osutamise eest vastutav vandeaudiitorite nimekirja kantud vandeaudiitor, kes omab avaliku sektori vandeaudiitori kutset, kelle tegevus ei ole peatatud ega lõpetatud ja kes on viimase kolme lõppenud majandusaasta (2018, 2019, 2020) kohta auditeerinud nõuetekohaselt vähemalt kolme avaliku sektori üksust (st allkirjastanud raamatupidamise aastaaruande kohta väljastatud vandeaudiitori aruande), millest vähemalt üks on kohaliku omavalitsuse konsolideerimisgrupp.
	3. Pakkuja peab viimase kolme aasta (2019, 2020, 2021) jooksul olema auditeerinud Eestis vähemalt kahte avaliku sektori üksust.
	4. Pakkuja ei tohi olla karistatud audiitortegevuse seaduse 10. peatükis sätestatud väärtegude eest, pakkujal ei tohi olla kehtivaid distsiplinaarkaristusi ega täitmata ettekirjutusi.
	5. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 (eelnevate lepingute rikkumine) ja 9 (valeandmete esitamine) sätestatud kõrvaldamise aluseid.
	6. Pakkujale audiitortegevuse järelevalve nõukogu poolt omistatud kehtiv kvaliteedikontrolli tulemus peab olema roheline.
4. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. teenuse osutamise eest vastutava vandeaudiitori nimi;
		2. pakkuja kogemuse kirjeldus – loetleda avaliku sektori üksused ja kohaliku omavalitsuse konsolideerimisgrupid, mida pakkuja on auditeerinud ja mis aastatel;
		3. teenuse osutamise eest vastutava vandeaudiitori kogemuse kirjeldus – loetleda avaliku sektori üksused ja kohaliku omavalitsuse konsolideerimisgrupid, mida vandeaudiitor on auditeerinud ja mis aastatel;
		4. kinnitus, et pakkujal ei esine punktides 3.4 ja 3.5 kirjeldatud rikkumisi ega kõrvaldamise asjaolusid.
		5. teenuse maksumus iga hõlmatud üksuse kohta vastaval aastal ja pakkumuse kogumaksumus; maksumused esitada ilma käibemaksuta;

|  |  |  |  |
| --- | --- | --- | --- |
| **Üksus** | **2021. aasta aastaaruande audit**  | **2022. aasta aastaaruande audit** | **Kokku** |
| Saue Vallavalitsus koos hallatavate asutustega |  |  |  |
| AS Kovek  |   |   |   |
| Laagri Hariduse ja Spordikeskus OÜ |   |   |   |
| Saue Spordirajattised OÜ |   |   |   |
| Haiba Lastekodu SA |   |   |   |
| Kernu Staadioni SA |   |   |   |
| Ääsmäe Kultuuri- ja Spordi SA |   |   |   |
| Veskimöldre haridusmaja SA |   |   |   |
| **Kokku** |   |   |   |

* + 1. teenuse osutamise ja selle käigus tehtavate tegevuste detailne ajakava, kus on näidatud tegevused kuni auditi üleandmiseni punktis 2.5 sätestatud tähtaegadel; pakkuja on kohustatud ajakava planeerima selliselt, et hankijal jääks auditi läbiviimiseks vajalike materjalide ettevalmistamiseks ja komplekteerimiseks mõistlik aeg; ajakava peab sisaldama järgmiseid andmeid:
			1. tööde järjekord ning osutatavate teenuste kirjeldus;
			2. olulisemate kontrolliprotseduuride kirjeldus;
			3. tellijalt oodatavad aruanded (sisu, maht, esitamisviis ja tähtaeg);
			4. suhtluse korraldamine tellija esindajate ja täitja vahel (sh. informatsiooni edastamise ja tagasiside andmise sagedus ja viis) ning teenuse osutamise käigus tekkivate küsimuste lahendamine ning küsimustele vastamise tähtajad.
		2. audiitorteenuse lepingu projekt, mille pakkuja hankijaga sõlmib, kui tema pakkumus edukaks osutub;
		3. kinnitus, et esitatud pakkumus on jõus vähemalt 60 kalendripäeva;
	1. Pakkumus tuleb esitada hiljemalt **13.12.2021 kell 11.00** e-posti aadressile mart.martinson@sauevald.ee .
1. **Pakkumuste hindamine**
	1. Pakkumuste hindamise kriteeriumiteks on madalaim hind (osakaal 80% ehk maksimaalselt 80 väärtuspunkti) ja vastutava vandeaudiitori kogemus (osakaal 20% ehk maksimaalselt 20 väärtuspunkti).
	2. Madalaima maksumusega pakkumusele antakse maksimaalne arv (80) punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal". Hindamise täpsus on 2 (kaks) kohta pärast koma.
	3. Vastutava vandeaudiitori kogemust hinnatakse põhimõttel, et viimase nelja aasta (2018-2021) jooksul kõige rohkem kohaliku omavalitsuse konsolideerimisgruppe auditeerinud vandeaudiitor on parim. Kõige rohkem kohaliku omavalitsuse konsolideerimisgruppe auditeerinud vandeaudiitoriga pakkumusele antakse maksimaalne arv (20) punkte. Teised pakkumused saavad punkte proportsionaalselt vähem ja arvutatakse valemiga: "pakkumuse väärtus"/ "kõrgeim väärtus" \* "osakaal".
	4. Pakkumusele antud mõlema hindamiskriteeriumi väärtuspunktid liidetakse ning edukaks tunnistatakse pakkumus, millel on hindamise tulemusel kõige kõrgem väärtuspunktide summa.
2. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel hankija kontaktisikult.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Kuna KOKS § 22 lg 1 p 1 kohaselt on konsolideeritud majandusaasta aruande audiitori määramine Saue Vallavolikogu ainupädevuses, siis riigihanke tulemused kinnitatakse volikogu otsusega audiitori määramise kohta.
	7. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	8. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
3. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse kirjalik hankeleping pakkumuses sisalduval audiitorteenuse lepingu projektil, kus arvestatakse käesolevas alusdokumendis sätestatud tingimusi ja pakkumuse läbirääkimistel kokku lepitut. Kõigi punktis 1.2 loetletud üksustega sõlmitakse eraldi leping.
	3. Hankija ei tee ettemaksu. Töö eest tasumine toimub e-arve alusel pärast iga majandusaasta aruande vastuvõtmist tellija poolt. Arve tuleb esitada läbi e-arvete süsteemi. Arve tasumise tähtaeg vähemalt 14 kalendripäeva.